  Анжелика Тихонова корреспондент Суй-пыдзыя сӧсыр но ляб адӟись спортсменъёс пӧлын Нидерландыын ортчем велоспортъя дунне чемпионатын азвесь медальёс утэм улосчиосмы Сергей Пудов но Арслан Гильмутдинов Ижкаре вуизы. Ӵошатсконъёс бере мылкыдъёсынызы соос ивортодэтъя «Удмуртия» агентстволэн корренспондентэныз люкиськизы. Шумпотӥськом, милемыз пумитазы шуыса. Дунне чемпионатын ӟеч результатъёс возьматыны луиз. Тужгес ик Паралимпиада азьын, кудӥз вуоно арын ортчоз. Ортчем ӵошатсконъёсын возьматэммы – со туж умой задел. Оскисько, Паралимпиадаын ми кунмылэсь данзэ умой утём Сергей Пудов, велоспортъя дунне чемпионатъёслэн призёрзыУдмуртиысь велосипедистъёс Нидерландыысь Эммен карын оглом куинь азвесь медаль утӥзы. Сергей Пудов кык пол кыкетӥ луиз, Арслан Гильмутдинов – одӥг пол. Ӵошатсконъёс трассалэн конструкциеныз сэрен туж шугесь луизы. Со брусчаткалэсь, туж трос кожонъёсыз. Вормыны луонлыкъёс но вал. Но финише пырыкумы Италиысь ӵошатскись усиз, сое котыръяно луиз. Со ик оглом йылпумъян вылын шӧдӥськиз Арслан Гильмутдинов, велоспортъя дунне чемпионатъёслэн призёрзыАр пумозь спортсменъёсмылы 2020-тӥ арын Япониын ортчоно Паралимпиадае пыриськон понна кык быръёнъёс пыр ортчоно луоз на. Со понна соослы квалификацилы тырмыт луись очкоос люканы кулэ. Нидерландыын дунне чемпионат 12-15 куарусёнэ ортчиз.  Тегъёс: Спорт Удмуртия велоспорт СергейПудов АрсланГильмутдинов  